Cuneiform Tablet KTS 1 21a
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-li-li i-ku-pí-a ù šu-ḫu-bur-ma a-na pu-šu-ke-en₆ im-dí-DINGIR ù kur-ub-IŠTAR-ma a-na kur-ub-IŠTAR qí-bi-ma mì-nam i-ṣé-er a-šùr-i-mì-tí tí-šu-ma 2 ma-na KÙ.BABBAR ša im-lik-a-a ta-aṣ-ba-at ù ṭup-pá-kà ša É a-šùr-SIPA ša 2 ma-na 15 GÍN ša ḫu-bu-li-kà KÙ.BABBAR ù ṣí-ba-sú šu-qú-ul ù 2 ma-na KÙ.BABBAR ša im-lik-a-a ša ta-aṣ-bu-tù šu-qúl <gap> šu-ma mì-ma a-šùr-i-mì-tí ḫa-bu-lá-kum li-qé-ma a-na-kam i-na ší-ip-kà-tí-šu ṣa-ḫe-er a-na pu-šu-ke-en₆ ù im-dí-DINGIR qí-bi-ma a-ḫu-ú-ni a-tù-nu a-na ba-ab-tim ša a-bi-a-num iḫ-da a-na kur-ub-IŠTAR qí-bi-ma i-na ba-ab ḫa-ra-ni-kà NÍG.KA-sí ni-sí-ma 1 ma-na 7 GÍN KÙ.BABBAR i li-bi-kà ni-dí ù kà-ki a-bi-a-nim li-qé-ma KÙ.BABBAR ḫa-bu-lá-kum KÙ.BABBAR li-qé